Venekeelne Vikipeedia

**Venekeelne Vikipeedia** (vene keeles *Русская Википедия*) on Vikipeedia venekeelne versioon. See kuulutati välja 11. mail 2001 ja sai alguse 20. mail 2001. 

Venekeelne Vikipeedia on artiklite arvult . kohal. Seal on  artiklit ja  lehekülge. Seal on  aktiivset kasutajat ja  administraatorit.

## Vikipeedia ja Vene-Ukraina sõda
24. veebruaril 2022 algas Vene-Ukraina sõjas Venemaa täiemahuline sissetung.

1. märtsil 2022 ähvardas Roskomnadzor artikli "Вторжение России на Украину (2022)" (ru, "Venemaa sissetung Ukrainasse (2022))" tõttu blokeerida juurdepääsu venekeelsele Vikipeediale, väites, et artikkel sisaldab "ebaseaduslikult levitatud teavet rohkearvuliste ohvrite kohta Venemaa Föderatsiooni sõjaväelaste ja ka Ukraina tsiviilelanikkonna, sealhulgas laste seas."

11. märtsil 2022 arreteeriti Minskis Vikipeedia kaastööline Mark Bernštein. Misjärel venekeelse Vikipeedia arbritaažikomisjon tegi pretsedenditu otsuse peita vene Vikipeedias kõigist Vene-Ukraina sõjaga seotud artiklite redigeerimisajalugudest kaastööliste kasutajanimed.

31. märtsil 2022 nõudis Roskomnadzor, et Vikipeedia eemaldaks sõja kohta igasuguse teabe, mis väidetavalt "desinformeerib" venelasi, vastasel juhul ähvardab teda kuni 4 miljoni rubla suurune trahv.

Aprillis-mais 2022 lisasid Venemaa võimud keelatud saitide nimekirja mõned vene Vikipeedia artiklid, sealhulgas "Sissetung Ukrainasse" ja "Rašism", samuti kaks peatükki "Vladimir Putini" artiklist. 

2022. aasta suvel loodi venekeelse Vikipeedia sisu kopeerides kloon Runiversalis, mis vastaks sisu osas Kremli võimu teostatavale sise- ja välispoliitikale.

1. novembril 2022 määras Vene kohus Wikimedia Foundationile 2 miljoni rubla trahvi, kuna viimane ei kustutanud vene Vikipeediast artikleid "Ненасильственное сопротивление гражданского населения Украины в ходе вторжения России" (ru, Ukraina tsiviilelanike vägivallatu vastupanu Venemaa sissetungi ajal) ja "Оценки вторжения России на Украину (2022)" (Hinnangud Venemaa sissetungile Ukrainasse). 

28. veebruaril 2023 määras Moskva Taganski kohus Wikimedia Foundationile 2 miljoni rubla trahvi selle eest, et see ei eemaldanud artikleid kahest Vene armee motoriseeritud laskurbrigaadist ning postitas väidetavalt valeandmeid Vene armee tegevuse kohta Harkivis, Lõssõtšanskis ja Mariupolis.

6. aprillil 2023 määras Moskva Taganski kohus Wikimedia Foundationile 800 tuhat rubla trahvi selle eest, et see ei eemaldanud äärmuslikuks tunnistatud bändi "Psihheja" (Психея) laulusõnu. Dorogomilovski kohus oli teinud otsuse laulusõnade eemaldamise kohta juba 2010. aastal.

13. aprillil 2023 määras Moskva Taganski kohus Wikimedia Foundationile 2 miljoni rubla suuruse rahatrahvi artikli "Российская оккупация Запорожской области" (ru, Venemaa okupatsioon Zaporižžja oblastis) eemaldamata jätmise eest.

2023. aasta mais kuulutati välja Ruviki loomine, mis oli venekeelse Vikipeedia täiemahuline kloon. Samas on sealt eemaldatud sisu, mida peetakse "venevastaseks propagandaks". Sama aasta novembris alustati ka teiste Ruviki keeleversioonide loomist teistes Venemaal kõneldavates keeltes. 

Detsembris 2023 teatas Wikimedia RU organisatsiooni tegevuse lõpetamisest. Sulgemise ajendiks sai teade, et Wikimedia Russia juht Stanislav Kozlovski plaanitakse Venemaa võimude poolt kuulutada välisagendiks. 2024. aasta märtsis kuulutati ka organisatsioon välisagendiks.

## Statistika

*Esileht – 7. november 2002
*10 000 artiklit – 30. detsember 2004 
*50 000 artiklit – 23. detsember 2005  
*100 000 artiklit – 16. august 2006  
*150 000 artiklit – 10. märts 2007
*200 000 artiklit – 4. september 2007
*250 000 artiklit – 17. märts 2008   
*300 000 artiklit – 17. juuli 2008
*400 000 artiklit – 16. juuni 2009
*450 000 artiklit – 6. november 2009
*500 000 artiklit – 25. veebruar 2010
*550 000 artiklit – 18. juuni 2010
*600 000 artiklit – 8. oktoober 2010
*700 000 artiklit – 12. aprill 2011
*800 000 artiklit – 10. detsember 2011
*900 000 artiklit – 8. september 2012
*1 000 000 artiklit – 11. mai 2013
*1 100 000 artiklit – 27. märts 2014
*1 200 000 artiklit – 19. märts 2015
*1 300 000 artiklit – 29. märts 2016
*1 400 000 artiklit – 14. juuni 2017
*1 500 000 artiklit – 1. oktoober 2018
*1 600 000 artiklit – 26. veebruar 2020
*1 700 000 artiklit – 17. veebruar 2021
*1 800 000 artiklit – 4. märts 2022
*1 900 000 artiklit – 12. märts 2023
*2 000 000 artiklit – 18. september 2024

## Viited

## Välislingid
*Venekeelne Vikipeedia